CELEX: 32012R1019
Language: da
Date: 2012-11-06 00:00:00
Title: Kommissionens gennemførelsesforordning (EU) nr. 1019/2012 af 6. november 2012 om ændring af forordning (EF) nr. 1096/2009 for så vidt angår minimumsindholdet af endo-1,4-beta-xylanase produceret af Aspergillus niger (CBS 109.713) som tilsætningsstof til foder til slagtekyllinger og ænder (indehaver af godkendelsen er BASF SE)  EØS-relevant tekst

7.11.2012   
            
            
               DA
            
            
               Den Europæiske Unions Tidende
            
            
               L 307/60
            
         KOMMISSIONENS GENNEMFØRELSESFORORDNING (EU) Nr. 1019/2012
   af 6. november 2012
   om ændring af forordning (EF) nr. 1096/2009 for så vidt angår minimumsindholdet af endo-1,4-beta-xylanase produceret af Aspergillus niger (CBS 109.713) som tilsætningsstof til foder til slagtekyllinger og ænder (indehaver af godkendelsen er BASF SE)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
   ud fra følgende betragtninger:
   
               (1)
            
            
               Enzymet endo-1,4-beta-xylanase produceret af Aspergillus niger (CBS 109.713), der tilhører tilsætningsstofkategorien »zootekniske tilsætningsstoffer«, blev godkendt i ti år som tilsætningsstof til foder til slagtekyllinger og ænder ved Kommissionens forordning (EF) nr. 1096/2009 (2) og til slagtekalkuner ved Kommissionens forordning (EF) nr. 1380/2007 (3).
            
         
               (2)
            
            
               Indehaveren af godkendelsen har i overensstemmelse med artikel 13, stk. 3, i forordning (EF) nr. 1831/2003 foreslået en ændring af vilkårene for godkendelsen af det pågældende enzym ved at nedbringe minimumsindholdet fra 560 TXU/kg til 280 TXU/kg for så vidt angår anvendelsen til slagtekyllinger og ænder. Ansøgningen var ledsaget af relevant baggrundsdokumentation.
            
         
               (3)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 2. februar 2012 (4), at det pågældende enzym under de påtænkte brugsbetingelser er effektivt ved den minimumsdosis på 280 TXU/kg, der ansøges om. EFSA mener ikke, at der er behov for særlige krav om overvågning efter markedsføringen.
            
         
               (4)
            
            
               Betingelserne i artikel 5 i forordning (EF) nr. 1831/2003 er opfyldt.
            
         
               (5)
            
            
               Kommissionens forordning (EF) nr. 1096/2009 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Forordning (EF) nr. 1096/2009 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. november 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EUT L 301 af 17.11.2009, s. 3.
   
      (3)  EUT L 309 af 27.11.2007, s. 21.
   
      (4)  EFSA Journal 2012; 10(2):2575.
   
      BILAG
      Bilaget til forordning (EF) nr. 1096/2009 affattes således:
      
         
            »BILAG
            
                        Tilsætningsstoffets identifikationsnummer
                     
                     
                        Navn på indehaveren af godkendelsen
                     
                     
                        Tilsætningsstof
                     
                     
                        Sammensætning, kemisk betegnelse, beskrivelse, analysemetode
                     
                     
                        Dyreart eller -kategori
                     
                     
                        Maksimumsalder
                     
                     
                        Minimumsindhold
                     
                     
                        Maksimumsindhold
                     
                     
                        Andre bestemmelser
                     
                     
                        Godkendelse gyldig til
                     
                  
                        Antal enheder aktivstof/kg fuldfoder med et vandindhold på 12 %
                     
                  
                        
                           Kategori: zootekniske tilsætningsstoffer. Funktionel gruppe: fordøjelighedsfremmende stoffer.
                        
                     
                  
                        4a62
                     
                     
                        BASF SE
                     
                     
                        Endo-1,4-beta-xylanase
                        EC 3.2.1.8
                     
                     
                        
                                     
                                 
                                 
                                    
                                       Tilsætningsstoffets sammensætning
                                    
                                    Præparat af endo-1,4-beta-xylanase produceret af Aspergillus niger (CBS 109.713) med en aktivitet på mindst:
                                    
                                                 
                                             
                                             
                                                Fast form: 5 600 TXU (1)/g
                                             
                                          
                                                 
                                             
                                             
                                                Flydende form: 5 600 TXU/ml
                                             
                                          
                              
                                     
                                 
                                 
                                    
                                       Aktivstoffets karakteristika
                                    
                                    Endo-1,4-beta-xylanase produceret af Aspergillus niger (CBS 109.713)
                                 
                              
                                     
                                 
                                 
                                    
                                       Analysemetode
                                        (2)
                                    
                                    Viskosimetrisk metode baseret på reduceret viskositet fremkaldt ved endo-1,4-beta-xylanases effekt på substrat, der indeholder xylan (hvede-arabinoxylan), ved pH 3,5 og 55 °C.
                                 
                              
                     
                        Slagtekyllinger
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
                                 
                              
                                    2.
                                 
                                 
                                    Anbefalet maksimumsdosis pr. kg fuldfoder til slagtekyllinger og ænder: 800 TXU.
                                 
                              
                                    3.
                                 
                                 
                                    Anvendes i foder med højt indhold af stivelses- og ikke-stivelsespolysaccharider (især beta-glucaner og arabinoxylaner).
                                 
                              
                     
                        7.12.2019
                     
                  
                        Ænder
                     
                     
                        280 TXU
                     
                  
      
      
         (1)  1 TXU er den mængde enzym, der frigiver 5 mikromol reducerende sukker (xyloseækvivalenter) fra hvede-arabinoxylan pr. minut ved pH 3,5 og 55 °C.
      
         (2)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx}«